August (Eric Claptoni album)

"August" on Eric Claptoni kümnes stuudioalbum, mis ilmus 1986. aasta novembris. Peamiseks produtsendiks oli Phil Collins (varem Genesises), kes tegi koostööd Claptoni kauaaegse produtsendi Tom Dowdiga. Plaadist sai tolleks ajaks suurima läbimüügiga Claptoni plaat. 

Salvestis oli segu Claptoni bluus-rokist ja Collinsi soul-popist. See plaat kindlustas Claptoni tagasipöördumist muusikute kõrgliigasse. "August" pani Clapton albumi nimeks, sest just sellel kuul sündis tema poeg Conor.
Teiste seas on ka lugu "It’s in the Way That You Use It", mis oli tunnusmeloodiaks filmis "The Color of Money". Laul oli kirjutatud koostöös Robbie Robertsoniga ja ilmus 1986. aasta oktoobris, kuu aega enne albumi väljaandmist. Hiljem saavutas laul nädalaks esikoha Mainstream Rock Tracksi edetabelis. 

Kaks laulu aitas sisse laulda Tina Turner. “Tearing Us Apart", kus Turner esitas kaasvokaali ja “Hold On" loos laulis ta tausta. Lugu “Holy Mother" oli pühendus The Bandi liikmele Richard Manuelile, kes oli 1986. aasta märtsis toime pannud enesetapu.

Albumi ainus UK Top 20 hitt oli “Behind the Mask". Lugu salvestati Greg Phillinganesi soovitusel, kes oli seda kuulnud 1980-ndate alguses. Originaali oli salvestanud Jaapani popansambel Yellow Magic Orchestra. Laulu sõnade kaasautoriks oli ka Michael Jackson, kes laulis seda albumi "Thriller" salvestamisel, kuid plaadile see lugu ei jõudnud. Phillinganes oli sel ajal Jacksoni klahvpillimängija, sealt ka armastus selle loo vastu. 1984. aastal ilmunud Phillinganesi sooloalbumil "Pulse" oli ka tema enda versioon sellest loost ja nüüd sai selle laulu tõlgendus ka Claptoni plaadile. 

Claptoni stuudiobändi moodustasid lisaks temale Phil Collins (trummid ja vokaal), Nathan East (basskitarr) ja Greg Phillinganes (klahvpillid ja vokaal). Neist said ka tema kontserdibändi liikmed järgmiseks kaheks aastaks. Lisaks oli plaadil veel puhkpillide grupp: Michael Brecker (saksofon), Randy Brecker (trompet), Jon Faddis (trompet) ja Dave Bargeron (tromboon).

Lugude järjekord
"It's in the Way That You Use It" (Eric Clapton/Robbie Robertson) – 4:11
"Run" (Lamont Dozier) – 3:39
"Tearing Us Apart" (Clapton/Greg Phillinganes) – 4:15
"Bad Influence" (Robert Cray/Michael Vannice) – 5:09
"Walk Away" (Richard Feldman/Marcella Detroit) – 3:52
"Hung Up on Your Love" (Dozier) – 3:53
"Take a Chance" (Clapton/Nathan East/Phillinganes) – 4:54
"Hold on" (Clapton/Phil Collins) – 4:56
"Miss You" (Clapton/Bobby Columby/Phillinganes) – 5:06
"Holy Mother" (Stephen Bishop/Clapton) – 4:55
"Behind the Mask" (Chris Mosdell/Ryuichi Sakamoto/Michael Jackson) – 4:47
"Grand Illusion" (Bob Farrell/Dave Robbins/Wesly Stephenson) – 6:23 ( ainult CD-l)

Väljajäänud lood
"Wanna Make Love to You" (avaldati Crossroads box kogumikul)
"Lady of Verona" (avaldamata)
"Walking the White Line" (avaldamata)

Edetabeli kohad

Album

Singlid

Muusikud
Eric Clapton – kitarr ja vokaal
Phil Collins – trummid, löökpillid ja taustalaul
Tina Turner – vokaal (lugu 3 ja 8)
Nathan East – basskitarr
Michael Brecker – saksofon
Jon Faddis – trompet
Greg Phillinganes – klahvpillid ja vokaal
Richard Feldman – klahvpillid (lugu 5)
Dave Bargeron – tromboon
Randy Brecker – trompet
Katie Kissoon – taustavokaal (lood 7, 10, 11)
Magic Moreno – taustavokaal (lugu 7)
Tessa Niles – taustavokaal (lood 7, 10, 11)
Henry Spinetti – trummid (lugu 1)
Gary Brooker (ex Procol Harum) – klahvpillid ja vokaal (lugu 1)
Laurence Cottle – basskitarr (lugu 1)
Richard Cottle – süntesaator (lugu 1)

Viited

Kirjandus
 Eric Clapton, "Autobiograafia". Inglise keelest tõlkinud Siiri Sau. Olion, Tallinn 2009, 352 lk ISBN 9985-66-586-2

Välislingid
 EC ametlik koduleht
 EC Fänniklubi ajakiri
 diskograafia – MusicBrainz

1986. aasta albumid
Eric Claptoni albumid